**Tájékoztató Erasmus+ pályázatban résztvevő hallgatóknak**

ERASMUS+ HALLGATÓI MOBILITÁS

*Az Erasmus+ hallgatói mobilitás feltétele az, hogy a nyertes pályázónak a mobilitás idején az MKE beiratkozott hallgatójának kell lennie, illetve aktív hallgatói jogviszonnyal kell rendelkeznie.*

**Kérjük a hallgatókat, hogy időben kezdjék el intézni adminisztrációs ügyeket! Vegyék figyelembe, hogy a partneregyetemek irodái a nyári hónapokban (július, augusztus) bezárnak és várhatóan nyáron az MKE Nemzetközi Irodája is ügyeleti rendben működik.**

További feltételek:

**ÚTLEVÉL, SZEMÉLYI IGAZOLVÁNY**: ellenőrizni kell a dokumentum érvényességét.

Mivel Magyarország 2007-től a schengeni térség teljes jogú tagja, a térség országba való belépéshez és 90 napot meg nem haladó tartózkodáshoz elegendő az érvényes úti okmány, illetve a személyazonosság igazolására alkalmas okmány birtoklása. A hosszú távú, 90 napot meghaladó tartózkodás szabályait az egyes tagállamok saját nemzeti jogszabályai határozzák meg; annak feltételeiről a hallgató az adott ország magyarországi külképviseletén, ill. annak honlapján tájékozódhat.
További hasznos információk: <http://konzuliszolgalat.kormany.hu/utazasi-tanacs>

Kérjük a hallgatókat, hogy személyazonosító igazolványuk, útlevelük érvényességét kiutazás előtt mindenképp ellenőrizzék, és ha szükséges, hosszabbítsák meg!

A kiutazáshoz szükséges az **Európai Egészségbiztosítási Kártya**, amelyet minden kormányablaknál ingyenesen kiállítanak: [http://www.oep.hu/felso\_menu/lakossagnak/ellatas\_kulfoldon/az\_europai\_eg...](http://www.oep.hu/felso_menu/lakossagnak/ellatas_kulfoldon/az_europai_egeszsegbiztositasi_kartya/eu_kartya.html)

**Szociális támogatásra szoruló**/**fogytékkal élő hallgatók** külön pályázaton igényelhetnek támogatást a Nemzetközi Irodán!

Az ehhez kapcsolódó dokumentumok jelen kiírás végén találhatók.

Kiutazás előtt intézendő dokumentumok:

1. **PÁLYÁZÓI NYILATKOZAT**
2 példányban szükséges, kitöltve, aláírva
határidő: 2017.04.04., leadás:**MKE, Nemzetközi Iroda**
2. Fontos figyelembe venni, hogy a nominálás elfogadása után a legtöbb külföldi egyetem **online regisztrációt/ jelentkezést** kér – erről a hallgató minden esetben értesítést kap.
3. **LEARNING AGREEMENT FOR STUDIES (LA)**
A Nemzetközi Irodához kell eljuttatni.
A **kiutazást megelőzően 2 hónappal**célszerű megkezdeni az ügyintézést.

**Kiutazás előtt**:

a Before the Mobility részt kitölteni:
**Study Programme at Receiving Institution („Table A”)**: A külföldi egyetem honlapján szereplő kurzuskínálatból lehet válogatni, illetve a kinti Erasmus+ koordinátor által megküldött kurzuslistából, majd ezt kell egyeztetni a tanszéki ügyintézővel, illetve aláíratni a tanszékvezetővel (a Commitment rubrikában – ld. lent). Minimum 15 ECTS kredit felvételét kérjük.
Fontos, hogy a kurzusok felsorolása mellett a kinti egyetemen meghirdetett kurzus leírásához a linket másolják be!

**OLS** (Online Lingsuistic Support): Fontos feltüntetni a LA-ban a nyelvtudás szintjét, amelyet egy *kötelező* szintfelmérő után lehet beírni. A szintfelmérőt a Nemzetközi Iroda küldi ki a hallgatók számára a kiutazás előtt. A mobilitás végén is kötelező a szintfelmérő kitöltése. **Recognition at the Sending Institution („Table B”)**: ide csak azokat az MKE-s kurzusokat kell beírni, amelyekkel a külföldi egyetem kurzusait szeretnétek megfelelteni. (Általános elv: elméleti tantárgy nem fogadtatható el.) Kérjük a kurzusok nevét magyarul beírni, mellé angolul is zárójelben, illetve fontos, hogy a kurzus kódja és kreditszáma is bekerüljön a táblázatba.

**Commitment**:
a következő személyek adatainak és aláírásainak kell szerepelnie a dokumentumon:

* + hallgató
	+ tanszékvezető (MKE)
	+ a fogadó egyetem Erasmus+ koordinátora – az aláírt példány szkennelt változatát kell megküldeni a Nemzetközi Irodának (foreign@mke.hu)
1. **TÁMOGATÁSI SZERZŐDÉS (TSZ)**
Csak a **Learning Agreement** ’Before the Mobility’ részének kitöltése után lehet a szerződést aláírni. A kért adatok kitöltése mellett **kötelező (!)** a kiutazás kezdetét és végét **pontos dátumokkal** feltüntetni, mivel az ösztöndíj ennek a periódusnak megfelelően kerül megállapításra (hónapra és napra lebontva).
Leadás: Nemzetközi Iroda (MKE), kiutazás előtt legkésőbb 2-3 héttel, 3 példányban.

**Megérkezéskor:**
2. **CONFIRMATION OF ARRIVAL (CoA)**
A külföldi egyetem Erasmus+ koordinátora a hallgató megérkezését követően igazolja, hogy a hallgató valóban megérkezett. A Támogatási Szerződésben megadott naptól nem lehet eltérni (kivételes esetben pár nap megengedett), ezért ***fontos, hogy a hallgató a megérkezést követően azonnal keresse meg az őt fogadó egyetem Erasmus+ koordinátorát. Kérjük, hogy a megérkezést igazoló, aláírt dokumentumot*** *a hallgató egy héten belül továbbítsa az MKE Nemzetközi Irodájának.*

**Kurzusváltoztatás esetén:**
	1. amennyiben az előzetesen jelzett kurzust végzi a hallgató változtatás nélkül, akkor a külföldi tanulmányok idején ezzel kapcsolatosan nincs teendő
	2. amennyiben valamilyen oknál fogva az előre tervezetthez képest más kurzust/kurzusokat vesz fel a hallgató, akkor a **Learning Agreement** (LA) nevű dokumentumban szereplő During the Mobility részt ki kell tölteni az új kurzusadatokkal („Table A2”), majd azokat megfeleltetni a MKE kurzusainak („Table B2”).
	A LA-ben jelzett változást meg kell küldeni a tanszéknek (MKE) e-mail-en, ők hagyják jóvá a változásokat. A Nemzetközi Iroda azt fogadja el, amit a tanszék jóváhagy.
3. **CONFIRMATION OF LENGTH OF STUDY PERIOD (CoLS)**
A mobilitás időtartamát a külföldi egyetem a „Confirmation of Length of Study Period” dokumentummal igazolja, amelyet a hallgató vagy az egyetem küld meg a Nemzetközi Irodának. A külföldi egyetem által kiadott két igazolás (a Confirmation of Arrival és a Confirmation of Length of Study Period) alapvető dokumentuma annak, hogy a hallgató külföldi tanulmányait igazolja.

**hazaérkezéskor: kurzusok elfogadása, átváltása MKE ECTS kreditekre**
4. **TRANSCRIPT OF RECORDS (TR)**
A kurzusok teljesítése, elfogadása két lépésben történik:
	1. A Learning Agreement ’After the Mobility’ részének értelemszerű kitöltése a hallgató feladata és *kötelessége*: milyen kurzust teljesített, hány ECTS kreditet érnek, milyen értékelést/jegyet kapott rá, a külföldi egyetemen elvégzett kurzus milyen MKE kurzusnak, hány kreditnek feleltethető meg. A vonatkozó részt a hallgatónak és az MKE tanszékvezetőjének alá kell írnia.
	2. A külföldi egyetem által kiállított **Transcript of Records** nevű dokumentumot a MKE Nemzetközi irodáján le kell adni, másolatban pedig a tanszékre eljuttatni, hogy érvényesíthető legyen a kurzusok elfogadása. Az eltérő értékelési rendek miatt a Transcript of Records nevű dokumentumnak tartalmaznia kell egy ún.’explanation of the grading system’ nevű rövid táblázatot.
	3. Az MKE Tanulmányi Osztályának irányelvei, javaslatai:
		* A külföldi egyetemen elvégzett kurzusok és az MKE kurzusok összepárosításánál a kreditpontszámok egyezése számít (és nem a tantárgyak száma)
		* Elsősorban a szakmai tárgyak (műtermi gyakorlat, stb.) elfogadása problémamentes. A külföldi egyetem elméleti tárgyai ezzel szemben az eddigi tapasztalatok alapján valószínűleg nem lesznek elfogadva.
		* A külföldi egyetemen elvégzett kurzusnak a minősítése kerül be a Neptun rendszerébe, amely a megfeleltetett magyar kurzus(ok) érdemjegye lesz. Javításra nincs lehetőség.

**Figyelem! A CAMPUS MUNDI programban részt vevő hallgatókra vonatkozó eljárásban a fentebb felsorolt dokumentumok kezelése bizonyos pontokon eltér. Ez elsősorban az LA-t és a TSZ-t érinti, például a hallgatónak a Campus Mundi pályázat elnyerésekor zero grant Erasmus+ TSZ-t kell kitöltenie. A Campus Mundi pályázati folyamatot a Tempus Közalapítvány kezeli és irányítja.**

<http://www.tka.hu/palyazatok/4830/palyazati-dokumentumok#4897>

<http://www.tka.hu/docs/palyazatok/biralati_szempontrenszer_180207.pdf>

A mobilitás végén rövid, kb. 1 oldalas szakmai és élménybeszámoló írását várjuk. Ennek célja a későbbiekben kiutazó hallgatók megfelelő tájékoztatása.

**Erasmus+ Mobilitási Szabályzat**

[http://www.mke.hu/sites/default/files/attachment/erasmus+szabalyzat20180125.pdf](http://www.mke.hu/sites/default/files/attachment/erasmus%2Bszabalyzat20180125.pdf)

**Szociális Támogatás/Fogyatékkal élő hallgatók támogatása:**

Szociális támogatáshoz beadási határidő **2018. május 24.: MKE, Nemzetközi Iroda**

1. információ a szociális támogatásról
2. letölthető jelentkezési lap

Fogyatékkal élő vagy tartósan beteg Erasmus+ hallgatók és munkatársak kiegészítő támogatása 2017/2018 - beadási határidő **2018. május 24./2018. október 25. (a második félévre kiutazóknak); MKE, Nemzetközi  Iroda**

1. Fogyatékkal élő vagy tartósan beteg Erasmus+ hallgatók és munkatársak kiegészítő támogatása – 2017/18
2. letölthető adatlap a támogatás megpályázásához

**Letölthető dokumentumok:**

1. Erasmus+ Tájékoztató (.docx)
2. Erasmus+ Mobilitási Szabályzat
3. [Pályázói Nyilatkozat](http://www.mke.hu/sites/default/files/attachment/erasmus_palyazoi_nyilatkozat2017-18.doc) (.doc)
4. [Learning Agreement](http://www.mke.hu/sites/default/files/attachment/erasmus_learning_agreement2017-1802.docx)\_LA (.docx)
5. [Támogatási Szerződés](http://www.mke.hu/sites/default/files/attachment/erasmus_Tamogatasi_Szerzodes_TSZ20171802.docx)\_TSZ (.docx)
6. [Confirmation of Arrival](http://www.mke.hu/sites/default/files/attachment/erasmus_confirmation_of_ARRIVAL2017-18.doc)\_CoA (.doc)
7. [Confirmation of Length of Study](http://www.mke.hu/sites/default/files/attachment/confirmation_of_LENGTH_OF_STUDY.doc)\_CoLS (.doc)
8. [Pályázat](http://www.mke.hu/sites/default/files/attachment/erasmus_szoctam_info2017-18.docx)1 - szociális támogatás (.docx)
9. [Jelentkezési lap1 - szociális támogatás 2018/2019](http://www.mke.hu/sites/default/files/attachment/erasmus_szocialis_igenybejelento2017-18.xls) (.xls)
10. Pályázat2 - fogyatékkal elő hallgatók támogatása
11. Jelentkezési lap2 – fogyatékkal élő hallgatók támogatása 2018/2019